Projekts

LATVIJAS REPUBLIKAS MINISTRU KABINETS

2014.gada \_\_\_\_\_\_\_\_ Instrukcija Nr.

Rīgā (prot. Nr. \_\_\_ \_\_\_\_\_\_.§)

**Par izdevumiem, kas saistīti ar ārvalstu delegāciju un atsevišķu ārvalstu personu uzņemšanu Latvijā**

*Izdota saskaņā ar Valsts pārvaldes iekārtas likuma*

*72.panta pirmās daļas 2.punktu*

1. Instrukcija nosaka kārtību, kādā ministrijas un Ministru kabineta locekļu padotībā esošās tiešās pārvaldes iestādes (turpmāk - iestādes) plāno un veic izdevumus, kas saistīti ar ārvalstu delegāciju vai atsevišķu ārvalstu personu uzņemšanu Latvijā (turpmāk - reprezentācijas izdevumi) un kurus sedz no iestādēm pieejamajiem budžeta līdzekļiem.
2. Šī instrukcija neattiecas uz Latvijas Republikas organizēto starptautiski svarīgu pasākumu reprezentācijas izdevumu plānošanu un šim mērķim piešķirto valsts budžeta līdzekļu izlietošanu.
3. Reprezentācijas izdevumi šīs instrukcijas izpratnē ir visi izdevumi, kas saistīti ar ārvalstu delegāciju un atsevišķu ārvalstu personu uzņemšanu, tai skaitā izdevumi grāmatu, suvenīru, dāvanu, ziedu, telpu un galda noformēšanas priekšmetu, dzērienu, konditorejas izstrādājumu iegādei, ar reprezentāciju saistītu priekšmetu izgatavošanai, telpu nomai, kafijas paužu, brokastu, pusdienu un vakariņu rīkošanai.
4. Iestādes vadītājs apstiprina kārtību, kādā iestādē veic reprezentācijas izdevumu plānošanu, kā arī reprezentācijas tāmju sagatavošanu un apstiprināšanu katram atsevišķam pasākumam.
5. Brokastu, pusdienu un vakariņu rīkošana nav atļauta, ja tajās piedalās tikai Latvijas puses pārstāvji.
6. Maksimāli pieļaujamie reprezentācijas izdevumu apmēri par vienu personu brokastu, pusdienu un vakariņu rīkošanai Latvijā, iekļaujot pievienotās vērtības nodokli:

6.1. darba brokastis – līdz 45.00 EUR;

6.2. darba pusdienas – līdz 75.00 EUR;

6.3. darba vakariņas – līdz 75.00 EUR;

6.4. oficiālās pusdienas – līdz 80.00 EUR;

6.5. oficiālās vakariņas – līdz 80.00 EUR.

Ministru prezidente L. Straujuma

Ārlietu ministrs E. Rinkēvičs

Iesniedzējs:

Ārlietu ministrs E.Rinkēvičs

Vīza: valsts sekretāra p.i. M.Manika

10.06.2014. 8:43

262

D.Daudzvārdis

67016163, davis.daudzvardis@mfa.gov.lv